  Виталий Пронин Ожысь ветеранъёслы, инвалидъёслы юристъёс дунтэк юрттэт сёто.Валэктон сёто Миръясь судьяослэсь ужзэс радъянъя управлениысь специалистъёсКытысь шедьтоно юристъёстыКинъёслы юристъёс дунтэк юрттэт сёто но кытчы со понна вазиськоно?Е. Иванов, Ижкар- Куд-ог категориослы юристъёс юрттыны кулэ, уксё басьтытэк. Кылсярысь, 1-тӥ но 2-тӥ группаен инвалидъёслы; инвалид, сирота нылпиослы, озьы ик соосты будэтӥсьёслы, пиналъёсынызы герӟаськем юанъёссы кылдыку; Быдӟым тыложысь ветеранъёслы, Совето Союзысь Геройёслы, Россиысь Геройёслы, Социалистической Ужысь Геройёслы; мурт пиналэз вордосэ басьтыны мылкыд карисьёслы, документъёс дасянъя юанъёссы кылдыку; пытсэт сьӧры, быдэ вуымтэослы чаклам изоляторъёсы но та выллем учреждениосы шедем нылпиослы. Озьы ик юристъёс дунтэк визь-кенеш сётозы, семьялэн доходэз улыны чаклам минимумлэсь ӧжытгес ке. Таӵе юрттэт табере басьтыны быгатозы инкуазен сэрен кылдэм шудтэм учыръёсы шедемъёс но - Кун Кенешысь депутатъёс та законэз юнматӥзы туэ март толэзе.Россиын эшшо кӧня ке пумо законъёс юнматэмын, кудъёсызъя юристъёс озьы ик дунтэк юрттэт сёто. Таос сярысь пыр-почгес тодыны луоз, Удмурт Правительство бордысь Миръясь судьяослэсь ужзэс радъянъя управление яке Удмуртиысь адвокатъёслэн палатаязы вазиськыса.Кытчы луоз вазиськыны дунтэк юрттэт басьтон понна? Нырысь ик, элькунысьтымы кун властьлэн ёзъёсаз: министерствоосы, комитетъёсы, управлениосы, Госжилинспекцие, Госстройнадзоре, Ветеринарияя кун управление, Медицина страхованиея фондэ но мукет. Дунтэк юрттэт сёто кунлэн луисьтэм куд-ог ёзъёс но.СМС-лы осконо-а? Кылэме вань: судэ табере ӧтьыны быгато телефон пыр гинэ, СМС келяса - почтае повесткалы ветлонэз ӧвӧл ни. Озьы-а?И. Калинина, Сарапул- Зэмзэ но, элькунысьтымы вань судъёс заседаниослэн кытын, кыӵе дыре ортчемзы сярысь телефон пыр СМС келяло. Но со понна суд ёзъёсын адями нырысь ик СМС-лы соглаш луэмзэ вераны кулэ, та понна со расписка улэ кинюртэмзэ пуктэ, телефон номерзэ гожтэ.Пусйыны кулэ, СМС понна дун уг басьтӥськы. Судъёс сайт пыр соку ик адӟо: СМС-эз басьтӥсь кыӵе дыре адӟиз-лыдӟиз сое. Зэм, луыло учыръёс, куке, судэ ӧтем сяна, адямилы куд-ог документъёсты келяно луэ. Валамон, таӵе дыръя соосты келяло огдышем сямъя, почта пыр.Госпошлина тыроно-а?Миръясь судэ искен вазиськыны малпасько. Со понна одно-а госпошлина тыроно? Тыроно ке, кытысь тодоно солэсь быдӟалазэ?Н. Попова, Пичи Пурга ёрос- Судэ искен вазиськыку, госпошлина одно тыроно луэ. Но солэн быдӟалаез пӧртэм луыны быгатоз: ваньбурен герӟаськемын ке - бадӟымгес, ӧвӧл ке - пичигес. Та юнматэмын Россиысь Вытъя кодексэн. Ваньзэ тае умой-умой тодыны луоз участокъёсысь миръясь судьяослэн сайтъёсысьтызы. Отын, госпошлиналэн быдӟалаез сяна, пусъемын луоз, кыӵе реквизитъёсъя коньдонэз келяно, юанъёс кылдыку, кинлы вазиськоно но мукет.Ульчаын вуз карыны яра-а?Укно уламы ик дырын-дырын кылдыло чыры-пыры дӥсьёсын вуз карисьёс. Ма, городысь мукет интыосын но сыӵеос син шоры ӵемысь йӧтыло. Таӵеосты кыл кутытон улэ кыскыны уг луы-а?О. Лекомцева, Ижкар- Законэн юнматэмын: вуз карыны луэ нимысьтыз чаклам интыосын гинэ. Сое тӥясьёсты кыл кутытон улэ кыскыны, тыриськон тупатыны луэ: нимаз адямиослы - 5 сюрс манетозь, нимаз ужбергатӥсьёслы но должностен адямиослы - 10 сюрсысен 50 сюрс манетозь, предприятиослы, огазеяськонъёслы - 15 сюрс манетысен 100 сюрс манетозь. Таӵеосын герӟаськем ужъёсты эскеро административной комиссиос. Соос котькуд муниципал кылдытэтын вань, Ижын - котькуд ёросын. Кылем арын гинэ 300-лэсь ятыр адями кыл кутытон улэ кыскемын вал юнме азьын вуз каремез понна.Басьяськисьёс валаны кулэ: юнме вуз карон интыын соос урод вуз шоры ӝимыны быгато. Угось отысь вузъёслэн ӟечлыксы понна нокин кыл уг куты.Дасяз Элина Кумачёва Туспуктӥз Александр Горбунов Теги: закон ужпум югдур  